РЕПУБЛИКА БЪЛГАРИЯ

**СТОПАНСКА АКАДЕМИЯ “Д. А. ЦЕНОВ” – СВИЩОВ**

|  |  |
| --- | --- |
| Факултет“СТОПАНСКА ОТЧЕТНОСТ” | Катедра  “СЧЕТОВОДНА ОТЧЕТНОСТ” |
|  |  |
| **Утвърждавам:** |  |
| Декан: …...…………….............................  (проф. д-р Атанас Атанасов) | Приета от ФС, Протокол № 1 от 10.09.2020 г. Приета от КС, Протокол № 1 от 03.09.2020 г. |
| **УЧЕБНА ПРОГРАМА**  **на** | |
| Учебна дисциплина“Управленско счетоводство” | |
| **Код на дисциплината: ФСО-КСО-Б-308**  **Брой кредити по учебен план: (6)** | |
| Образователно-квалификационна степен: БАКАЛАВЪР | Код на документа:УД/УПР-ФСО-КСО-Б-308 |
| Форма на обучение: РЕДОВНА/ЗАДОЧНА/ДИСТАНЦИОННА Език: БЪЛГАРСКИ | Версия:v.03/2020 |

**І. ОРГАНИЗАЦИЯ НА ОБУЧЕНИЕТО**

**Часове учебна заетост (семестър с продължителност 14 седмици)**

***Таблица № 1***

|  |  |  |  |
| --- | --- | --- | --- |
| **Учебна заетост**  **/аудиторна и извънаудиторна/** | **Редовна форма на обучение** | **Задочна форма на обучение** | **Дистанционна форма на обучение** |
| **1. Аудиторна заетост (АЗ)** | **56** | **28** | **56** |
| 1.1. Лекции | 28 | 14 | 28 |
| 1.2. Семинарни занятия | 28 | 14 | 28 |
| **2. Извънаудиторна заетост (ИАЗ)** | **94** | **122** | **94** |
| 2.1.Самостоятелна работа | 47 | 61 | 47 |
| 2.2. Академични задания | 47 | 61 | 47 |
| 2.2.1. Курсови разработки и проекти | 17 | 21 | 17 |
| 2.2.2. Есета/доклади | 0 | 0 | 0 |
| 2.2.3. Казуси и делови игри | 15 | 25 | 15 |
| 2.2.4. Онлайн тестови и изпитни модули | 15 | 15 | 15 |
| **Всичко:** | **150** | **150** | **150** |

**Схема за формиране на крайната оценка по дисциплина**

***Таблица № 2***

|  |  |  |  |
| --- | --- | --- | --- |
| **Критерий** | **Тежест на критерия** | | |
| **Редовна форма на обучение** | **Задочна форма на обучение** | **Дистанционна форма на обучение** |
| **1. Изпълнение на ангажименти през семестъра, в т.ч.:** | **50%** | **50%** | **50%** |
| * 1. Посещение на учебни занятия   *(% от комплексната оценка)* | 10% | 10% | 0% |
| 1.2. Семестриални контролни  *(% от комплексната оценка)* | 20% | 20% | 25% |
| 1.3. Академични задания  *(% от комплексната оценка)* | 20% | 20% | 25% |
| **2. Семестриален изпит**  *(% от комплексната оценка)*  *Форма на провеждане:*  *Писменият изпит се осъществява чрез решаване на тест и практически казус.* | **50%** | **50%** | **50%** |
| **Общо за дисциплината** | **100%** | **100%** | **100%** |

**II. Анотация**

**2.1. Цел на курса**

Управленското счетоводство е икономическа дисциплина, която има значение за формиране на професионалната подготовка на студентите икономисти при условията на пазарна икономика. За разлика от финансовото счетоводство, чието основно предназначение е предоставяне на финансова информация за финансовото състояние, ефективността от дейността, паричните потоци и измененията във финансовото състояние на предприятието на външните потребители, управленското счетоводство е обърнато към решаването на вътрешни задачи на мениджмънта на предприятието.

Като част от счетоводната система на предприятието, то е свързано със създаването на счетоводна информация, която се използва от управленския екип за вземане на оперативни и стратегически решения, разработването на прогнози, разработването на бюджети и тяхното контролиране и други.

Основна цел на дисциплината е придобиване на фундаментални познания, умения и компетенции в областта на управленското счетоводство.

Конкретните цели се отнасят до запознаването с въпроси, касаещи постиженията на предприятието и негови структурни звена, идентифициране на проблемите и намиране на решения за тези проблеми. В курса са разработени и въпроси, свързани с: изследване на класификациите на разходите; изясняване същността на калкулирането на себестойността; типология на себестойността; сфери на приложение на себестойността;характеристика на методите на калкулиране – поръчков метод (Job-on-Order Costing), процесен метод (Process Costing); системите на калкулиране на пълна себестойност (Absorption costing) и непълна себестойност(Direct costing); калкулиране на себестойността по дейности (метод ABC); стадартна система за калкулиране (Standard costing), бюджетиране на разходите и контрол върху изпълнението на бюджетите.

**2.2. Предварителни изисквания**

Изискват се познания в областта на икономиката на предприятието, теорията на счетоводството, финансовото счетоводство и други.

**2.3. Използвани методи на преподаване**

***2.3.1 Редовна и задочна форма***

В процеса на обучение по дисциплината Управленско счетоводство се използват различни традиционни и съвременни интерактивни методи на преподаване. Освен класическата академична лекция знанията се поднасят и чрез използване на други нейни разновидности - лекция-визуализация, проблемна лекция, лекция-демонстрация.

В семинарните занятия се прилагат дискусионни методи (беседи, дебати, дискусии, обсъждане) и ситуационни методи (метод на конкретната ситуация, казуси).

***2.3.2 Дистанционна форма***

Използване на специализиран софтуер (Moodle), предназначен за управление на обучението на студентите от бакалавърските и магистърските програми. При този вид обучение се съчетават традиционните методи на обучение със специфичните методи на електронното обучение. Те са свързани с адаптирането на обучаваните във виртуалното пространство, където е представена информацията за усвояване по дисциплината Управленско счетоводство. Дистанционното обучение се основава на: Интернет базирана система за електронно дистанционно обучение; интерактивни учебни материали; онлайн предаване на самостоятелни работи и онлайн получаване на оценка и обратна връзка; онлайн решаване на тестове с непосредствено автоматично получаване на оценката; онлайн синхронна и асинхронна връзка с преподавателите, студентите и администрацията, чрез интегрирани решения за комуникация.

**2.4. Очаквани резултати**

Успешно завършилите курса студенти трябва да познават теоретичните постановки, подходите, правилата и методите за създаването на информация, необходима за управлението на предприятието. Същите следва да умеят да прилагат натрупаните в процеса на обучение по дисциплината теоретични и практико-приложни знания, с което тя се превръща във фундамент в обучението на бъдещите специалисти в областта на счетоводството и одита.

В резултат от усвояването на тази дисциплина се очаква студентите да придобият:

а) системни компетенции: способност самостоятелно да се обучават и придобиват нови знания и умения по управленско счетоводство; способност да решават проблемите в професионалната си област; способност да работят с информацията, да откриват, оценяват и използват информацията от различни източници за решаването на различни професионални и научни задачи.

б) професионални компетенции: способност грамотно и аргументирано да представят резултатите от дейността си (професионална, научна и пр.), своите идеи, мнения и др.; способност да използват и прилагат нормативните актове в професионалната си дейност.

**III. разпространение на дисциплината**

Съдържанието на дисциплината Управленско счетоводство е неотменима част от подготовката на бъдещите специалисти в областта на счетоводството и финансите. Затова то е включено в учебните планове на специалностите по икономика в университетите и други висши училища в страните с пазарна икономика в Европа и света. Като примери тук могат да се посочат: висшето училище Hautes Etudes Commerciales в Париж, лондонското училище за икономически и политически науки The London School of Economics and Political Science, университетът Dauphine в Париж и др.

**IV. Учебно съдържание**

|  |  |  |  |  |  |  |
| --- | --- | --- | --- | --- | --- | --- |
| **ТемИ** | **Редовна форма на обучение** | | **Задочна форма на обучение** | | **Дистанционна форма на обучение** | |
| **Л** | **У** | **Л** | **У** | **Л** | **У** |
| **Управленското счетоводство, система ориентирана към потребностите на управлението** | 2 | 2 | 1 | 1 | 2 | 2 |
| *1.1. Същност, цел и принципи на управленското счетоводство 1.2. Възникване и и развитие на управленското счетоводство 1.3. Място на управленското счетоводство в контролната система на предприятието 1.4. Сравнителен анализ между финансовото и управленското счетоводство* |
| **Класифициране на разходите за целите на управленското счетоводство** | 2 | 2 | 1 | 1 | 2 | 2 |
| *2.1. Общи положения 2.2. Традиционни класификации на разходите 2.3. Класификации на разходите за нуждите на управленското счетоводство* |
| **Калкулиране себестойността на продукцията и услугите** | 3 | 3 | 1.5 | 1.5 | 3 | 3 |
| *3.1. Определение и значение на себестойността 3.2. Калкулиране и калкулация. Елементи на калкулацията 3.3. Видове калкулации 3.4. Типология на себестойността* |
| **Методи на калкулиране** | 3 | 3 | 1.5 | 1.5 | 3 | 3 |
| *4.1. Същност на методите на калкулиране 4.2. Поръчков метод на калкулиране на себестойността (Job-on-Order Costing) 4.3. Процесен метод на калкулиране на себестойността (Procеss Costing) 4.3.1. Системи за измерване и оценяване на незавършеното производство 4.3.2. Полуфабрикатен вариант на процесния метод на калкулиране 4.3.3 Безполуфабрикатен вариант на процесния метод на калкулиране* |
| **Системи за калкулиране на пълната себестойност** | 3 | 3 | 1.5 | 1.5 | 3 | 3 |
| *5.1. Характеристика на пълната себестойност. 5.2. Формиране на себестойността по системата Absorption Costing 5.3. Методи за разпределение на непреките разходи 5.3.1 Метод на коефициентите 5.3.2. Метод на центровете на анализ на разходите (centres d’analyse par section homogenes, Two-stage allocation) 5.4. Приложение на пълната себестойност в управленското счетоводство. Предимства и ограничения.* |
| **Системи за калкулиране на непълна себестойност** | 3 | 3 | 1.5 | 1.5 | 3 | 3 |
| *6.1. Поява и развитие на идеите за непълна себестойност 6.2. Характеристика на системата Direct Costing 6.2.1. Direct Costing в опростен вариант 6.2.2. Direct Costing в усъвършенстван вариант 6.3. Използване на променливата себестойност в анализа “Разходи-обем- печалба” (Cost-Volume-Profit)* |
| **Калкулиране на себестойността по дейности (Метод Activity Based Costing)** | 3 | 3 | 1.5 | 1.5 | 3 | 3 |
| *7.1. Необходимост от нови подходи в калкулирането 7.2. Метод Activity based costing - калкулиране, основаващо се дейности 7.3. Етапи при прилагане на метода 7.3.1. Идентифициране и класифициране на дейностите 7.3.2. Установяване на разходите по дейности 7.3.3. Установяване на разходоопределящите фактори и определяне на себестойността им 7.3.4. Включване на разходите за дейностите в себестойността на продуктите и услугите* |
| **Системата Standard Costing - средство за управление по отклонения** | 3 | 3 | 1.5 | 1.5 | 3 | 3 |
| *8.1. Теоретични основи на системата Standard Costing 8.2. Подходи за разработване на стандартната себестойност 8.3. Видове отклонения в системата Standard Costing 8.4. Анализ на отклоненията* |
| **Бюджетиране на разходите** | 3 | 3 | 1.5 | 1.5 | 3 | 3 |
| *9.1. Бюджетиране и видове бюджети 9.2. Същност и цел на бюджетирането на разходите. Предпоставки за възникване на бюджетирането на разходите 9.3. Подходи за бюджетиране на разходите 9.4. Етапи на бюджетирането на разходите 9.5. Методика за разработване на бюджетите на разходите* |
| **Организация и контрол върху изпълнението на бюджета на разходите** | 3 | 3 | 1.5 | 1.5 | 3 | 3 |
| *10.1. Изграждане на система за отчитане на разходите по центрове на отговорност за целите на бюджетирането 10.2. Бюджетен контрол чрез гъвкави бюджети 10.3. Отклонения от бюджета - документиране, отчитане и анализ* |
| **Общо:** | **28** | **28** | **14** | **14** | **28** | **28** |

**V. ИЗПОЛЗВАНИ УЧЕБНО-ТЕХНИЧЕСКИ СРЕДСТВА**

|  |  |  |
| --- | --- | --- |
| **Наименование на**  **Учебно-техническото средство** | **Използвани учебно-технически средства по вид на занятията** | |
| **Лекции** | **Семинарни**  **занятия** |
| 1. Мултимедийни системи за презентиране | X | X |
| 2. Интернет | X | X |
| 3. Специализирани програмни продукти: |  |  |
| 3.1   Специализиран софтуер Moodle | X | X |

**VI. ПреПОРЪЧИТЕЛНИ МАТЕРИАЛИ И НОРМАТИВНИ ИЗТОЧНИЦИ**

**6.1. Основна литература**

|  |
| --- |
| 1. Друри, К. Введение в управленческий и производственный учет. - Москва, Аудит ЮНИТИ, 1997. |
| 2. Илиев, Георги и др. Управленско счетоводство. - Свищов, АИ Ценов, 2012. |
| 3. Йонкова, Б., Н. Орешаров и Т. Рупска. Основен курс по управленско счетоводство. - София, УНСС, 2010. |
| 4. Йонкова, Б. Управленско счетоводство. - София, Ромина, 2006. |
| 5. Павлова, М. Управленско счетоводство. - София, Ромина, 2001. |
| 6. Павлова, М. Управленско счетоводство. Оценка и анализ на дейността. - В. Търново, ЛБМ Инвест, 2010. |
| 7. Симеонова, Росица. Калкулацията - инструмент за управление на разходите. - Свищов, АИ Ценов, 2005. |
| 8. Трифонов, Трифон Благоев. Счетоводен анализ на фирмата: Т. 1. - София, СИЕЛА, 2000. |
| 9. Трифонов, Трифон Благоев. Управленско счетоводство (за финансов мениджмънт). - София, УИ Стопанство, 2009. |
| 10. Drury, Colin. Management and Cost Accounting. - 9. ed. . – Hampshire, Cengage Learning, 2015. |
| 11. Horngren, Charles T. et al. Cost accounting: A managerial emphasis. - 7 ed. - Englewood Cliffs:Prentice-Hall, Inc., 1991 |
| 12. Lucey, T. Management Accounting.- DP Publications, 1996. |

**6.2. Допълнителна литература**

|  |
| --- |
| 1. Сп. "Български счетоводител" |
| 2. Сп. "Счетоводство ХХI" |
| 3. Сп. "Бухгалтерский учет" |

**6.3. Нормативни документи**

|  |
| --- |
| 1. Закон за счетоводството. |
| 2. Международни стандарти за финансово отчитане. |

**6.4. Интернет ресурси**

|  |
| --- |
| 1. http://www.cimaglobal.com |
| 2. http://www.imanet.org |

Съставил/и/:

|  |
| --- |
| …………………………………  (гл. ас. д-р Радосвета Кръстева-Христова) |
| …………………………………  (доц. д-р Росица Симеонова) |

Ръководител катедра:

|  |  |
| --- | --- |
| …………………………………  (доц. д-р Галина Чиприянова) |  |